[ca] Introducció: Els primers estudis sobre el diàmetre normal de l'aorta abdominal son dels anys 60 del segle passat, i van determinar que el diàmetre mitjà en homes era 21.4mm i en dones 18.7mm. Basats en aquestes dades, van considerar que un diàmetre >30mm és suficientment superior a la mitja (+2 desviacions estàndard, DE) per establir el límit entre l'aorta normal i aneurismàtica. Aquest fet va comportar que als anys 70 es proposés el diagnòstic d'aneurisma d'aorta abdominal (AAA) si el diàmetre aòrtic (DA) és ≥30mm, definició actualment més utilitzada. Des d'aleshores s'han proposat diferents definicions ja sigui establint un punt de tall entre normalitat/patologia, o bé un valor relatiu al DA normal esperat, però en tots els casos basades en els diàmetres observats en els estudis més primerencs. Justificació científica: Actualment no disposem de dades del DA normal en població general de la nostra àrea sanitària, i a nivell mundial les publicacions estan basades en poblacions concretes i reflecteixen un moment temporal determinat, per tant no tenim coneixement global del que passa al món i desconeixem si les dades poblacionals poden haver patit variacions amb el temps. El coneixement actualitzat del DA normal podria ser molt útil per ajustar de forma més precisa el diagnòstic d'AAA a característiques de cada grup poblacional i individuals. Hipòtesi i objectius: La nostra hipòtesi és que el DA actual és menor del que relata la literatura, i que en cada individu està influenciat per diferents factors. Probablement el DA normal en la població general ha experimentat canvis amb el temps, pel que els valors de referència actuals podrien no estar vigents. El nostre objectiu és definir els valors de referència actuals de DA, conèixer els factors determinants, i avaluar l'evolució temporal. Disseny i metodologia: En primer lloc, vàrem realitzar un estudi observacional analític de tall transversal en homes i dones de 65 anys al nostre entorn en context d'un programa pilot de cribratge poblacional d'AAA. La variable principal va ser el DA infrarenal màxim inner-to-inner mitjançant ecografia-doppler. En segon lloc, vàrem dissenyar una revisió sistemàtica (RS) i meta-anàlisi sobre el DA normal en població general a nivell mundial segons les recomanacions PRISMA. Vam utilitzar un model d'efectes aleatoris per estimar la mitja global del DA, i anàlisis de meta-regressió per estudiar els efectes determinants del DA. Resultats: El DA mitjà global en el nostre entorn és 16.51mm (IC95%16.38-16.65), major en el sexe masculí significativament (17.91mm (IC95%17.69-18.13) contra 15.25mm (IC95%15.13-15.40)). La mida corporal, tabaquisme actiu i antecedent d'aneurisma no aòrtic abdominal van relacionar-se amb major DA, i la dislipèmia va mostrar relació inversa. Amb les variables relacionades amb el DA, vàrem crear un model de predicció del DA normal segons les característiques de cada individu. La RS va incloure 32 estudis, amb un total de 941144 participants. El sexe masculí, la superfície corporal, i la tècnica ecogràfica outer-to-outer es van relacionar significativament a major DA. En homes vam observar diferències geogràfiques, sent el DA menor a Àsia i major a Oceania. El DA mitjà a Europa s'ha reduït de forma significativa en les últimes dècades. Conclusió: El DA infrarenal normal en població general, tant en el nostre entorn com a nivell mundial, s'associa a factors individuals concrets com el sexe i la mida corporal, i ha experimentat una reducció respecte als valors clàssics de referència utilitzats fins ara. A més, existeixen diferències segons la zona geogràfica a nivell mundial. Per tant, més que tractar-se d'un valor concret, el DA normal és un concepte dinàmic que està influenciat per característiques individuals i poblacionals, fet que podria suposar un canvi en els criteris diagnòstics d'AAA.

[en] Introduction: The first studies on the normal diameter of the abdominal aorta date to the 1960s, and determined that the mean diameter in men was 21.4 mm and in women 18.7 mm. Based on these data, they considered that a diameter >30mm is sufficiently greater than the mean (+2 standard deviations, SD) to establish the limit between a normal and an aneurysmal aorta. In the 1970s, the diagnosis of abdominal aortic aneurysm (AAA) was proposed if the aortic diameter (AD) is greater than or equal to 30 mm, the currently most widely used definition. Since then, different definitions have been proposed, either establishing a cut-off point between normality and pathology, or establishing a value relative to the expected normal AD, but in all cases based on the diameters observed in the earliest studies. Scientific justification: We currently do not have data on normal AD in the general population of our health area, and worldwide publications are based on specific populations and reflect specific moments in time, therefore, we do not have global knowledge of what is happening in the world and we do not know if the population data may have undergone changes over time. Up-to-date knowledge of normal AD could be very useful to more accurately adjust the diagnosis of AAA to the characteristics of each population group and individuals. Hypothesis and objectives: Our hypothesis is that the current AD is lower than that reported in the literature, and that in each individual it is influenced by different factors. Probably the normal AD in general population has undergone changes over time, so the current reference values may not be valid. Our objective is to define the current reference values of AD, to know the determining factors and to evaluate the temporal evolution. Design and methodology: First, we designed a cross-sectional analytical observational study in 65-year-old men and women in our environment in the context of a pilot AAA population screening program. The main variable was the maximum inner-inner infrarenal AD measured with Doppler ultrasound. Second, we designed a systematic review (SR) and meta-analysis on normal AD in the general population worldwide according to PRISMA recommendations. We used a random effects model to estimate the overall mean AD, and meta-regression analysis to study the determinant effects of AD. Results: The overall mean AD in our health area population is 16.51mm (95%CI 16.38-16.65), significantly higher in males (17.91mm (95%CI 17.69-18.13) versus 15.25mm (95%CI 15.13-15.40)). Body size, active smoking, and a history of abdominal non-aortic aneurysm were associated with a higher AD, and dyslipidemia showed an inverse relationship. With the variables related to AD, we created an individual prediction model of normal AD according to the characteristics of each subject. The SR included 32 studies, with a total of 941144 participants. Male sex, body surface area, and outer-to-outer ultrasound technique were significantly related to a higher DA. In men we observed geographic differences, with AD being lower in Asia and higher in Oceania. The global mean AD in Europe population has decreased significantly in the last decades. Conclusion: Normal infrarenal AD in general population, both in our health area and worldwide, is associated with specific individual factors such as sex and body size, and has experienced a reduction compared to the classical reference values used up to now. In addition, there are differences according to the geographical area worldwide. Therefore, rather than being a specific value, AD is a dynamic concept that is influenced by individual and population characteristics, a fact that could imply a change in the diagnostic criteria for AAA.